CELEX: 62016TN0733
Language: hr
Date: 2016-10-18 00:00:00
Title: Predmet T-733/16: Tužba podnesena 18. listopada 2016. – Banque Postale protiv ESB-a

5.12.2016   
            
            
               HR
            
            
               Službeni list Europske unije
            
            
               C 454/32
            
         
      Tužba podnesena 18. listopada 2016. – Banque Postale protiv ESB-a
      (Predmet T-733/16)
      (2016/C 454/55)
      Jezik postupka: francuski
      
         Stranke
      
      
         Tužitelj: La Banque Postale (Pariz, Francuska) (zastupnici: E. Guillaume i L. Coudray, odvjetnici)
      
         Tuženik: Europska središnja banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Europske središnje banke od 24. kolovoza 2016. o zahtjevu društva La Banque Postale za dobivanje dopuštenja za isključenje izloženosti prema javnom sektoru iz izračuna omjera financijske poluge u skladu s člankom 429. stavkom 14. Uredbe (EU) br. 575/2013;
               
            
                  —
               
               
                  Europskoj središnjoj banci naloži snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog koji se temelji na pogrešci koja se tiče prava koju je počinila Europska središnja banka (ESB), kao posljedice preuranjenosti odluke od 24. kolovoza 2016. o zahtjevu društva La Banque Postale za dobivanje dopuštenja za isključenje izloženosti prema javnom sektoru iz izračuna omjera financijske poluge (u daljnjem tekstu: pobijana odluka).
               
            
                  2.
               
               
                  Drugi tužbeni razlog koji se temelji na nepostojanju diskrecijske ovlasti ESB-a za primjenu članka 429. stavka 14. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL 2013., L 176, str. 1.) (SL, posebno izdanje na hrvatskom jeziku, poglavlje 6., svezak 13., str. 3.; u daljnjem tekstu: Uredba br. 575/2013).
               
            
                  3.
               
               
                  Treći tužbeni razlog koji se temelji na povredama prava koje je ESB počinio donošenjem pobijane odluke, koje se među ostalim odnose na:
                  
                              —
                           
                           
                              nepostojanje financijske poluge u području centralizirane štednje društva La Banque Postale;
                           
                        
                              —
                           
                           
                              navodne rizike od neplaćanja Caisse des dépôts et consignations i Francuske Države;
                           
                        
                              —
                           
                           
                              na navodne operativne rizike u vezi s prikupljanjem centralizirane štednje društva La Banque Postale.